Célnak jő a Végtelen... 


A lélek lobot vet, s lobog 

Lila talányban tárul fel a világ 
Borzalmaknak kopott, foszló ködén túl 
Hárfadalként csendül fel a Való 


Tükörfolyosókon s kristálytörmeléken 
Robog robogván e földi álom terhe 
Foglyává szegődik mindaz, ki a Tudást 
Megvetvén fordul belé a tompa létezésbe 


Visszfényt vet lángról az öőshomály 
Emlékképeink utolsó, kínzó vágya ez 
Felülmúlván tért, időt s jövőt 
Örökségünk elnyerve Létként ébredünk 


Átszárnyalni puszta életnek szakadékán 
Fénylő végtelent tűzi önmaga elé e Cél 

Hogy a mindenséggel egyvé varázsold magad 
S Mindenségként léted való örökként megéld 


Nem válhat révületté e határok nélkül való, Tiszta Lét 

Örök Célunk nem silányulhat, mint alkalmi menedék 

Ki e létnek mozgás nélkül való Centrumává emeli Önmagát 
Mindenségként megvalósult Önmagából többé soha ki nem lép 


Hatalmat szül bátor elszántság a Lét felett 
Belső bolygók keringése formál látomást 
Bizonyságként tekintve Önmagam 
Bennem találván Istennek szentelt őstudást 


Hitet keresvén, ebben nem remél 

Magának célokat e míves végtelen 
Bizonyságnál nem lehet csekélyebb 

Mindaz, mit útjának során elérni vágyni mer. 


Csontpallost, s ametisztpalotát 

Reméltem én attól, mi elébem vetült 

S ámultam mindezeknek semmiség voltán 
Önmagamhoz mérten minden fény kihűlt 


Mindennek végén majd mindenek felett 
Élek vég nélkül, léten túl Életet 

A Mindenséggé téve Önmagam 

S Önmagammá a nagy Mindenséget 

Emigyen énekel a hierofáns... 


Varázslókonyhában fortyogva forrnak 
Letűnt tündérálmoknak kéklő őstüzei 
Üstök és lombikok remélve várnak 
Vágynak lázadó társává szegődni 


Égi a mágus, nem világnak foglya 
szeleknek szárnyán siklik bőszen ismét 
garabonciás, különc, ősi vándor 

nem hisz, nem is vár, megszerzi, mit ígér 


Gnózis szellemében eljárván, nem másként 
Vándor, ki életét testálja zálogként 
Zálogként e célnak, s nem holmi gőgként 
Tudásnak lovagja nem létezhet árnyként 


Ostoba fajankó, ki oktalan bíz abban 

Hogy Égi Tudással földi úrrá lesz majd 
E világ ellenség, s szent célunk is ennyi 
Istenség színében, a Fényen is túl Lenni 


Létként célba érni, s Léten túlra jutni 
Nem-léttel birtokolt szent egységre lépni 
Túljutván e kettőn, s a kettőt egyvé tenni 
E vég-egységet aztán szintúgy meghaladni 


Volna-é ki vértet, kardot és páncélt ölt 

Hogy harcba szálljon érte, s végül Semmivé lőn 
A Semmivé válni, s tisztán annak Lenni 

Nem oly cél ez, mit mások vágyva vágynak tenni 


A Mindenséggé lesz az, ki nem fél Semmi lenni 
Önmagát a Semmi-n átal is vezetni 

Ebben áll a Célunk, átlépni a Most-on 

Hol múlt, jelen, s jövő Szent Egységet alkot 


Meglátni az Istent, sőt többet, mint meglátni 
Vele eggyé válni, s egységen túljutni 
Tudom, sokan vallják: eretnek e szent vágy 
Nem is nékik szólunk, vak elméjük nem vár 


Azoknak szíveit próbáljuk megnyitni 
Olyannak lelkeit vágyunk most feltárni 
Kiknek szellemében élő lángok laknak 
Gyermekei Fénynek, kedvesek a Napnak 

Illúziómocsár... 


Korhadt fatörzsben percegő szú módjára 
Rágja lelkemet ragadvány kétely 
Utamat járom, sötétben és vakon 

S világtalan sincs, ki vezessen 


Elbukom hát fatönkön és kövön 
Zúzódás és heg rajtam megterem 

Míg sötétségben tapogatván próbálok 
Ösvényre lelni jéghideg fellegek felett 


Boldog-é a nemtudás 

Vagy sötétségnek terhe fáj? 
Nyugalmas hely a homály 
Fényországom merre jár? 


Fáj a létnek ez a fajta zavara 
Hajtjuk a lentet, miközben fentet feledtük 
És tragédiánk nyomorának tudata elkerül 


Ostoba téveszme, megannyi könnyelmű gondolat 
Szerzésvágy és uralom hajszolásának kövér férge 
Lelkünkbe önmagát berágja 


Könnyelműen dobjuk el életünk 
Időnknek perceit habzsolva szórjuk 
Sovány az ár, mit érte megkapunk 
Siralmas fizetség a Mindenért 


Isten teszi rabszolgává Önmagát 

Fénylő arany tartja immáron láncon Őt 
Roppanó bankjegy válik számára kápóvá 
Siralmas udvartartás szövi már körül 


Istenhez méltó élet ez? 

Nem hinném, hogy így gondolod. 
Valahol legbelül Te is lázadol 
Belőled sem veszett ki büszke úr 


Csak mélyre hullott, oly mélyen fekve 
Eltemetve csillagok alá 

Fájdalmakból került rá törmelékhalom 
Börtön a sír, kínzó a halál 


Nem kellene emígyen lennie, hallod-é? 
Bizony, miért is kellene... 

Sorsodnak kovácsa egyedül Te vagy 
Isteni üllő lelkednek tengelye 


Szívednek lángja gigászi kohó 
Méltatlan út, hogy szolga légy 
Önmagadat Örökké emelni, 
ez légyen számodra hát a Cél 


Emberfeletti... a Bölcs nem tévedett 
Királyi vízió, mely szellemet emel 

Széklábat faragni falanszter mélyén 
Mily ostoba idea, minő gazság e tett 


A legnagyobbat álmodta ő meg 
Embernek lenni emberlét felett 
Elérni Istent és ismerni Őt 
Mindenné válni mindenek felett 

Láttad-e már belső világoknak százezreit? 


Képzeltél-e valaha többet szellemlények világának döbbeneten túlmutató 
Tünékenység tüneményével átitatott falain kívül álló dolgokon? 

Láttad-e már fénynek groteszk, kaszkádkép-szerű játékát 

Letűnt királyok által magukra hagyott, ősöreg ormokon? 


Belső lidércárnyak fényét, ó mondd: szolgai állat módjára követted-é? 
Istened által adott, lényed lényegét képező hatalmadat feledted-é? 

Kósza halál fellegeinek tornyán túl a fényt ébredésed hajnalán fellelted-é? 
Torz palotákból győztes diadallal vad, mord csatáidat megvívtad-é? 


Lelkednek rejtekeit névtelen, senkiség nyomorára kárhoztatott vándor módjára 
Ős-utakat járva létednek perceiből kiszakítván vajh!" kikutattad-e? 

Küldetésed, mit ez élet ád, győztesekhez méltóvá válván elvégezted-e? 
Fényednek színarannyá változtatott ajándékát létezőkkel megosztottad-e? 


Kérdések, megannyi kérdés... vajon mindet, de tényleg mindet megválaszoltad-e? 

Hitedre szabott válaszokat mennyei forrásból bátorságot merítvén átszárnyaltad-e? 
Tényleg nem érzed, hogy valaminek megtételét illetően bizony adósok közé számíttatol? 
Hogy létezik még zord világon a kincs, mely számodra örök ajándékként rejtezik valahol? 


Tedd fel e kérdést, tedd fel, míg teheted! Hisz eljő majd az óra, hogy kérdezik lelkedet 
Nyugvást ne várjad... ne várjad még addig, míg e kérdések közt egy is válasz nélkül fekszik 
Hisz életed e kérdés, s küldetés a válasz. Ne várjad, hogy más majd, létedre arányt ad 
Léted Őre Te Vagy. Te vagy, és más semmi. Válasz nélkül élet, nem több, mint az annyi. 


Lét, élet, létezés... bizony, hogy nem mindegy. Bár tudom, sokan csupán bálványoknak hisznek 
Számunkra e sokak nem vonnak mértéket, hisz mértékünk az Isten, lényünk Örök Élet 
Lényegünk ragyogás, hiánytalan Semmi. Hisz Semminek lenni a Mindennek lenni. 
Mindenségként létünk tárul felénk akkor, s mi leszünk e Lényeg, létnek malmán óh, túl. 

Mindeneknek peremén... 


Homlokomon ezüstláng ragyog 
Csillagfény játszik rajta tán 
Lelkemnek tükrében zafírszín sugár 
Régmúlt álmok emlékképe fáj 


Néma árnyként őriztem zord napot 
Fénytelenség lett az én palotám 
Ragyogó tündöklés oly régen kihunyt 
Tetterőm is búcsút vesz talán 


Karom derengő pallost markol 
Átvágok a torz időm 

jelent, múltat, tünékeny jövőt 
egybekötvén káprázat megáll 


Álltam már bátran, délcegen 
Számos álkirály oldalán 

Ígértek kincset, birtokot 

Hazug szavuk kígyót rejt, halált 


Páncélzatom nem tűrt torz savat 
Sártól, vértől nem hasadhat át 
Nem létezhet oly ártó marány 
Mely vértezetem kikezdheti már 


Mostanra magány lett rejtekem 
Száműzött, letűnt papkirály 
Fényességem árnyékká fakult 
az Üresség néma kútba szállt 


A királyok nem hagyták annyiban 
Hogy szolgálatom rájuk nem talál 
Hisz arra méltóvá válni kell 
Álszentség, gyarló gúny kiált 


Ha világi gőggel szembe mész 
Osztályrészed csak halál lehet 
Magadnak halsz, ha halni mersz 
Magadnak támadhatsz majd fel 


Pásztorbottal s tiarával 
Söpörték félre létemet 
Álmaimnak száz halál jutott 
Értem kiállni egy se mert 


Most pedig őrizzük rejtekünk 

A Fényesség bensőnkben rejtezik talán 
Tudjuk, e torz világból nem jövel 
Romlottságon kívül semmi már 


A Virrasztó belülről ragyog 
Fényhozó, szentséges hierofáns 
Nem jutott néki karmazsin köpeny 
Koldusgúnyát ölt magára hát 


Én is oly sokszor kérdezem 

Tényleg hiszed, hogy egyszer célba érsz? 
S válasz gyanánt csak talányos mosoly 
Szalad át a megtört arc taván 


Miért, mond miért történik mindez? 
Kérded, bár választ nem találsz 
Mindeneknek peremén élsz 

s lettél néma Csontlovag 


- Nemiel C Logismord, 2010-2018. 


Tawus Malak könnyei... 


Elfut a Lét, elfogyhat napod 

Bukott időd visszakaphatod 

Eltünni kell, s tudom: még nem lehet 
Visszavár egy Szó, a Csend, a Fergeteg 


Látszatvilág, létezni oly nehéz 

Őszinte szó, kedvesség, elismerés 
Szállóvendég csupán, és hamar ködbe vész 

S csak reménykedem, hogy egyszer visszanéz 


Széthullok, elveszek, és végül elmegyek 
De várok még: Valamit megteszek 
Tudom, hogy létem több, mint földi lét 
Teljesség, lágy Otthon, Égi Fény 


Célok, vágyak, tárgyak, emberek 

Hát nem látjátok, miattatok szenvedek 
Kínoztok engem, s torzzá tettetek 
Izzó kampókkal téptétek lelkemet 


De az a Fény, óh tudom, megbocsát 
És eljő majd a boldog Változás 

Égi Honból majd értem küldenek 
És a Fény Hajóján Útra kelhetek 


S majd Onnan, Onnan sírok Értetek 
Kik oly durván nyúztátok Lényemet 
Tudom, nem láttátok, hogy mit tettetek 
Az ősgonoszság, az munkált Bennetek 


Lucifer és más Fényhozó Angyalok 
Hamis lidércfény-árja Rajtatok 
Elhittétek, hogy mit tesztek, az a helyes 
saját lelketek vesztére törtetek 


De a Fény eljő, és tudom, megkímél 
Értetek is fáj az Isteni Szív 

Bukott világ nem lesz már otthonotok 
Lelketek fényes lesz, Élő, s nem halott 


Fogadd Teljesség, fogadd Lelkemet 

És Mindazokét, akikért szenvedek 

Kik torz poklukat adták csak nekem 
Mely rettenet védtelen Szívem törte meg 


Hazamegyünk, utazunk a Teljesség felé 
Kéz a kézben, szívünk összeér 

Harag elveszik, csak Csendesség marad 
S mi gyűlölet, kín, gyötrődés: itt ragad 
- Nemiel C Logismord 


Tünékeny álmok tengerén... 


A legszebb álmok életén 
Torz vízköpő üldögél 

S lelkének gyilkos mérgeit 
Szent sebekben szétveti 


Nevet, címet eldobott 
Rendje, rangja megkopott 
Életének álmait 

Gyilkos árnyak elveszik 


Küzdött értük lelkesen 

Vér, s fájdalomterhesen 
Mindez mégis mit sem ért 
Hisz démonképpel szemben él 


Nem kívánta meg elébb 
Hogy fényük mások rávessék 
Vágya tárgya valahol 

Saját ösvény, zord vadon 


Tündérerdő, angyalfény 
Illúzió, hamis lét 

Igaz érték, merre nézz? 
Valós kincs, jaj, oly kevés 


Értéket hol kereshetek 
Látszatnak terei felett 
Ott rejtezik palotám 

Hol a fény majd megtalál 


Elvetted, mi eldobott 
Hálám örök fényt adott 
Eldobott, mi elveszett 
Oly boldogság ez nekem 


Csak szép lett volna oly nagyon 
Ha öröm csillan a havon 
Jégverésből halk eső 
Zimankóból lágy szellő 


Miért van az, hogy rettegés 
Szíved éppen tépi szét 
Pedig léted kín helyett 
Öröm lángja tölti meg? 


Eltűnhet-e árnyvarázs 
Vagy jussa örök pusztulás? 
Örök kérdésként e lény 
Suhan lelkem kék egén 


Szorongás ha megtalál 
Utolér-e mord halál? 
Kérded sokszor magadtól 
Hát senki nincs, ki felkarol? 


S mikor kérdés testet ölt 
Ki légyen, ki Rád köszönt? 
Félelem és rettegés 

Sírba száll a halk remény 


Bujkál Benned kínrománc 
Morbid képet így találsz 
Rettegésből útra kél 
Homályból a part felé 


Nem félek, nem koldulok 
Akkor sem, ha elbukok 
Harcolok a végzetért 

Bár célom olykor ködbe vész 


Halló lélek most fülel 
Érkezik-e égi jel 

Jelet vár, mit nem kapott 
Csak pár csalóka limlomot 


Életét a Hold felett 
Álmok lángja tölti meg 
S álmának ha vére hull 
Egy perccel sem éli túl... 


- Nemiel C Logismord 


